Държавен вестник, бр. 91, 2022 г., стр. 25

БРОЙ  91	
Д Ъ Р Ж А В Е Н  В Е С Т Н И К 	
СТР.  25  
както и ако то не разполага с документ за 
пътуване;
2. при излизане от страната в документи-
те на гражданина на трета страна и/или в 
АИС ГК няма данни за законно влизане на 
територията на страната; когато в резултат от 
допълнително извършената проверка се уста-
новят данни за законно влизане, на лицето се 
връчва „Единен формуляр за потвърждаване 
спазването на условията за продължителността 
на краткосрочното пребиваване“. 
(3) Началникът на група/смяна, команди-
рът на отделение или ръководещият смяната 
служител организира последващите действия 
спрямо обекта самостоятелно или докладва 
случая на началника на ГКПП, а извън ре-
довното работно време – на оперативната 
дежурна част на ГПУ.
(4) Началникът на ГКПП преценява не-
обходимостта от съдействие от други органи 
на МВР и докладва случая на началника на 
ГПУ или директора на РДГП, който взема 
окончателно решение. 
Раздел II
Лица, пренасящи повече от един документ 
за пътуване
Чл. 46. Когато влизащият в Република 
България чужденец декларира, че е гражда-
нин и на друга държава и притежава редовен 
документ, с който го удостоверява, или обяви 
пренасянето на други документи за пътува-
не, се извършва проверка в АИС на МВР 
за наблюдавани обекти на специализирано 
работно място.
Раздел III
Лица, пренасящи оръжие
Чл. 47. (1) На граждани на трети страни, 
пренасящи оръжие, в документите за пъту-
ване се поставя отметка, като се изписва 
буквен символ „О“ над горния десен ъгъл 
на положения граничен печат, като в АИС 
ГК на работния екран в поле „забележка“ се 
изписва „пренася оръжие“.
(2) На лица, които се ползват с право 
на свободно движение съгласно правото на 
Съюза, пренасящи оръжие, се извършва гра-
нична проверка със задължителна проверка 
в АИС ГК, като на работния екран в поле 
„забележка“ се изписва „пренася оръжие“.
Раздел IV
Малолетни и непълнолетни български граж-
дани
Чл. 48. (1) При гранична проверка на ма-
лолетни и непълнолетни български граждани, 
които напускат територията на Република 
България, се изисква писмено съгласие за 
пътуване от отсъстващия родител, настойник 
или попечител – български гражданин.
(2) В документа по ал. 1 изрично трябва 
да е отразено съгласието на отсъстващия 
родител, настойник или попечител малолет-
ното или непълнолетното лице да пътува в 
чужбина. Подписът в документа трябва да 
бъде заверен от компетентно лице по Закона 
за нотариусите и нотариалната дейност или 
Кодекса на търговското корабоплаване. Из-
готвено в чужбина писмено съгласие може да 
бъде с поставено удостоверение АPOSTILLE 
по реда на Конвенцията за премахване на 
изискването за легализация на чуждестран-
ни публични актове. В случаите, в които 
съгласието е изготвено пред компетентен 
орган в държава, с която Република България 
има подписан двустранен договор за правна 
помощ по граждански дела, предвиждащ 
освобождаване от легализация на документи, 
удостоверение АPOSTILLE не се изисква.
(3) Допуска се съставянето на документа 
по ал. 1 на ГКПП без изискване на нотари-
ална заверка в присъствието на полицейски 
орган и на началника на групата/смяната, 
командира на отделение или ръководещия 
смяната служител, когато единият родител, 
настойник или попечител не пътува, но при-
съства на ГКПП.
(4) При пътуване на организирани групи по 
изключение ръководителят на групата може 
да подпише декларация на ГКПП, с която се 
задължава да върне в Република България след 
приключване на мероприятието малолетното/
непълнолетното лице, което няма писмено 
съгласие по ал. 1.
(5) Не се изисква документ по ал. 1 при 
представяне на влязъл в сила съдебен акт, с 
който отсъстващият родител е лишен от ро-
дителски права или е разрешено пътуването 
на малолетното или непълнолетното лице в 
чужбина.
(6) Не се изисква документ по ал. 1 при 
представяне на влязъл в сила съдебен акт, 
уреждащ родителската отговорност, издаден 
от съдебен орган на държава – членка на ЕС, 
по реда на Регламент (ЕО) № 2201/2003 на 
Съвета от 27 ноември 2003 г., относно ком-
петентността, признаването и изпълнението 
на съдебни решения по брачни дела и делата, 
свързани с родителската отговорност.
(7) На копия от документите по ал. 1, 5 и 
6 полицейският орган, извършващ гранична 
проверка, полага граничен печат. Същите се 
съхраняват на ГКПП за срок една година от 
датата на пътуване.
(8) При съмнение за автентичността на 
представените документи се извършва допъл-
нителна проверка.